|  |
| --- |
| **1. PIRKIMO OBJEKTAS** |

Eismo kontrolės įrangos priežiūros paslaugos

Pirkimo BVPŽ kodas 50343000

|  |
| --- |
| **2. TECHNINIŲ REIKALAVIMŲ, KURIUOS TURI ATITIKTI PERKAMOS PREKĖS / PASLAUGOS APRAŠYMAS** |

(Pirkimo objekto techniniai reikalavimai gali būti aprašomi 2.1-2.3 punktuose nurodytais būdais arba šiuose punktuose nurodytų būdų deriniu)

* 1. Techninėje specifikacijoje naudojamos sąvokos ir sutrumpinimai

|  |  |
| --- | --- |
| **Sąvoka ar sutrumpinimas** | **Paaiškinimas** |
| **Via Lietuva** | AB Via Lietuva, perkančioji organizacija |
| **ANAK** | Automatinio valstybinių registracijos numerių atpažinimo kamera |
| **IR** | Infraraudonųjų spindulių prožektorius |
| **Pagalbos tarnyba** | „Vieno langelio” principu veikianti centralizuota Pagalbos (kreipinių dėl programinės ir techninės įrangos aptarnavimo, darbo sutrikimų, klausimais registravimo, administravimo ir kontrolės bei problemų sprendimo) tarnyba, kuri su kreipiniais susijusios informacijos registravimui, saugojimui ir pateikimui naudojasi tam pritaikytą programinę įrangą. |
| **Gamintojas** | Naudojamos įrangos gamintojas |
| **Teikėjas** | Pirkimo laimėtojas, Paslaugos teikėjas. |
| **DPKS** | Daugiafunkcė pažeidimų kontrolės sistema |

* 1. Bendrieji reikalavimai
     1. Visi gedimai, sutrikimai, priežiūros ir remonto darbai bei kitos paslaugos ir darbai turi būti registruojami Via Lietuva pagalbos tarnyboje, pagal Via Lietuva nustatytą tvarką.
     2. Eismo kontrolės įrangos priežiūros paslaugos turi būti vykdomos įrengimo vietoje arba nuotoliniu būdu, priklausomai nuo būtinų darbų pobūdžio. Teikėjas turi informuoti Via Lietuva per pagalbos tarnybą apie poreikį numontuoti eismo kontrolės įrangos komponentą.
     3. Suteiktų paslaugų ir atliktų darbų, priklausomai nuo jų pobūdžio, priėmimas gali vykti apžiūrų metu, naudojantis programinės įrangos teikiamais būsenos statusais arba jungiantis prie eismo kontrolės įrangos nuotoliniu būdu.
     4. Suteiktų paslaugų ir atliktų darbų pažymoje turi būti aiškiai nurodyti atlikti darbai, sugaištos darbo valandos, buvę sistemos ar įrenginių gedimai / sugedę komponentai, pakeisti komponentai. Via Lietuva esant poreikiui turi gauti ir detalesnę informaciją apie suteiktas paslaugas ar atliktus darbus.
     5. Jei vykdydamas eismo kontrolės įrangos priežiūros darbus Teikėjas atliks pakeitimus, dėl kurių eismo kontrolės įranga nustos tinkamai funkcionuoti, tokiu atveju Teikėjas turės atstatyti eismo kontrolės įrangos darbą, kad ji tinkamai funkcionuotų ir padengti Via Lietuva patirtus nuostolius (neužfiksuotus kelių mokesčio pažeidimus) dėl eismo kontrolės įrangos neveikimo.
     6. Visos suteikiamos paslaugos turi būti teikiamos vadovaujantis galiojančiais teisės aktais ir dokumentais, reglamentuojančiais darbus valstybinės reikšmės keliuose, vadovaujantis galiojančiais standartais, statybos taisyklėmis, elektros įrenginių įrengimo bendrosiomis taisyklėmis, kitais teisės aktais ir dokumentais reglamentuojančiais elektros įrenginių įrengimą. Darbo vietų aptvėrimui kelyje turi būti taikomos standartinės schemos, numatytos Automobilių kelių darbo vietų aptvėrimo ir eismo reguliavimo taisyklėse T DVAER 12. Atliekant darbus kelyje eismas negali būti nutraukiamas.
     7. Atliekant bet kokius eismo kontrolės įrangos, jų komponenčių ar konfigūracijos pakeitimus, Teikėjas turi tai aprašyti eismo kontrolės įrangos dokumentacijoje.
     8. Visi eismo kontrolės įrangos ir jų komponenčių sutrikimai bei gedimai turi būti pašalinti per šioje techninėje specifikacijoje numatytus terminus, išskyrus kai eismo kontrolės įrangos neveikimo laikas užsitęsia jei įranga neveikia dėl vandalizmo ar yra pavogta, išmontuota Via Lietuva nurodymu, dėl elektros maitinimo arba ryšio nutrukimo ir kitais atvejais, kuomet eismo kontrolės įranga negali būti naudojama dėl trečiųjų asmenų veiklos. Sutrikimų ir gedimų šalinimo terminai bus fiksuojami bei stebimi Via Lietuva pagalbos tarnyboje.
     9. Teikėjas, rengdamas pasiūlymą, turi nusimatyti ir į eismo kontrolės įrangos priežiūros įkainius ir kitų darbų įkainius turi įtraukti visas išlaidas už visas medžiagas, įrenginius, paslaugas ir darbus, kurie nėra aprašyti pirkimo dokumentuose, bet būtini priežiūros ir kitų paslaugų teikimui. Šias medžiagas Teikėjas privalės įsigyti savo sąskaita. Už Teikėjo nenumatytas išlaidas nebus apmokama.
  2. Reikalavimai, susiję su informacijos (duomenų) saugumu bei sutarties vykdymu:
     1. Rangovas, vykdydamas viešojo pirkimo Sutartį, turi vadovautis šioje Techninėje specifikacijoje nustatytais saugumo reikalavimais ir užtikrinti bent šiuose teisės aktuose nustatytų reikalavimų įgyvendinimą[[1]](#footnote-1):
        1. 2016 m. balandžio 27 d. Europos Parlamento ir Tarybos reglamentas (ES) 2016/679 dėl fizinių asmenų apsaugos tvarkant asmens duomenis ir dėl laisvo tokių duomenų judėjimo ir kuriuo panaikinama Direktyva 95/46/EB;
        2. Organizacinių ir techninių kibernetinio saugumo reikalavimų, taikomų kibernetinio saugumo subjektams, aprašas, patvirtintas Lietuvos Respublikos Vyriausybės 2018 m. rugpjūčio 13 d. nutarimu Nr. 818 „Dėl Lietuvos Respublikos kibernetinio saugumo įstatymo įgyvendinimo“ (aktuali redakcija);
        3. Kiti Lietuvos Respublikos teisės aktai, reglamentuojantys valstybės informacinių išteklių ir duomenų saugą.
     2. Įsigaliojus naujiems Europos Sąjungos ar Lietuvos Respublikos teisės aktams, ar jų pakeitimams, susijusiems su paslaugų vykdymu, Rangovas privalo vykdyti tokių teisės aktų nuostatas nuo jų įsigaliojimo datos. Todėl kiekviena šioje Techninėje specifikacijoje nurodyta reikalavimų nuostata, neatitinkanti įsigaliojusio naujojo Europos Sąjungos ar Lietuvos Respublikos teisės akto ar jo pakeitimo, susijusio su Teikėjo teikiamomis paslaugomis (darbais), nuo tokio naujojo teisės akto ar jo pakeitimo įsigaliojimo datos netaikoma, o vietoj jos taikoma įsigaliojusio naujojo Europos Sąjungos ar Lietuvos Respublikos teisės akto ar jo pakeitimo, susijusi su teikiamomis paslaugomis (darbais), nuostata.
     3. Jeigu viešojo pirkimo Sutarties vykdymo metu Teikėjui bus būtina tvarkyti asmens duomenis, Teikėjas ir Perkančioji organizacija turės pasirašyti asmens duomenų tvarkymo sutartį.
     4. Teikėjas galės vykdyti sutartį tik Teikėjo specialistams pasirašius Konfidencialumo pasižadėjimo formą (**pridedamas atskiras priedas**). Konfidencialumo pasižadėjimo formos Teikėjo, subteikėjo, specialistų (kurių kvalifikacija buvo tikrinama viešojo pirkimo vykdymo metu) ir kitų specialistų, kurių kvalifikacija nebuvo tikrinama viešojo pirkimo vykdymo metu, bet jie bus įtraukti į viešojo pirkimo sutarties vykdymą kaip kiti specialistai, turi būti pasirašytos ir pateiktos Perkančiajai organizacijai per 2 d. d. nuo viešojo pirkimo Sutarties įsigaliojimo dienos (nebent su Perkančiąja organizacija yra sutariama kitaip). Keičiant / pasitelkiant naujus subteikėjus, keičiant specialistus sutarties vykdymo metu – kartu su raštu sudaromu susitarimu dėl subteikėjų, specialistų (įtraukimo, pakeitimo ir pan.) turi būti pateikti šių specialistų konfidencialumo pasižadėjimai.
     5. Paslaugų (darbų) vykdymui Teikėjo darbuotojams prieiga prie Perkančiosios organizacijos informacinių išteklių bus suteikiama tik tokios apimties, kokios reikia paslaugų (darbų) vykdymui užtikrinti. Nuotoliniai prisijungimai prie Perkančiosios organizacijos informacinės infrastruktūros (jeigu tokie bus būtini paslaugai vykdyti) suteikiami taip, kaip numatyta šios techninės specifikacijos 4 punkte.
     6. Teikėjui viešai neskelbtina informacija teikiama tik tokios apimties, kuri būtina viešojo pirkimo Sutarčiai vykdyti. Teikėjas turi imtis visų teisinių, techninių ir organizacinių priemonių iš Perkančiosios organizacijos gautai informacijai apsaugoti, todėl Teikėjui nustatomi bent tokie pagrindiniai informacijos saugumo reikalavimai:
        1. neatskleisti ir neperduoti kitiems fiziniams ar juridiniams asmenims iš Perkančiosios organizacijos viešojo pirkimo sutarties vykdymo metu gautos informacijos, užtikrinti tinkamą jos saugumą, laikyti ją paslaptyje ir pasibaigus viešojo pirkimo sutarties galiojimui;
        2. užtikrinti, kad Teikėjo paskirti specialistai, kurie vykdys viešojo pirkimo sutartį, saugos duomenų paslaptį, tiek viešojo pirkimo sutarties vykdymo metu, tiek pasibaigus viešojo pirkimo sutarties vykdymui;
        3. apie informacijos atskleidimo ar perdavimo kitiems fiziniams ar juridiniams asmenims faktą ar kitokį informacijos saugumo pažeidimą nedelsiant, jei įmanoma, praėjus ne daugiau kaip 24 valandoms nuo galimo informacijos saugumo pažeidimo nustatymo informuoti Perkančiąją organizaciją ir imtis visų būtinų veiksmų, siekiant užkirsti kelią tolesniam informacijos atskleidimui.
     7. Visi informacijos saugumo reikalavimai, taikomi Teikėjui, yra taikomi ir jo subteikėjas ir kitais pagrindais pasitelkiamiems ūkio subjektams.
  3. Nuotoliniams prisijungimams prie Perkančiosios organizacijos informacinių išteklių keliami šie reikalavimai:
     1. Nuotolinis prisijungimas yra galimas tik naudojantis virtualiuoju privačiu tinklu (angl. *Virtual private network, VPN*). Teikėjas nurodo IP adresą (-us) iš kurio (-ių) bus jungiamasi prie Perkančiosios organizacijos įrangos ar kitos informacinės infrastruktūros;
     2. Kiekvienam Teikėjo paskirtam specialistui, atitinkančiam Perkančiosios organizacijos paslaugų pirkimo sąlygose nustatytus kvalifikacinius reikalavimus (jeigu tokie taikomi), sudaromas unikalus naudotojo vardas ir slaptažodis, kurie perduodami Teikėjo specialistui asmeniškai arba siunčiami elektroniniu paštu, užšifruotame dokumente (pvz., pasinaudojant Gpg4win arba lygiaverčiu sprendimu). Slaptažodis perduodamas atskirai nuo prisijungimo vardo;
     3. Teikėjui nutraukus darbo santykius su paskirtu vykdyti paslaugų teikimo sutartį specialistu, Teikėjas, paslaugų teikimo sutartyje nurodytu el. paštu, *nedelsiant turi informuoti* apie tai Perkančiąją organizaciją, kuri nedelsiant panaikina nurodyto specialisto naudotojo vardą ir slaptažodį ir (arba) užblokuoja prieigą prie Perkančiosios organizacijos informacinės infrastruktūros;
     4. Teikėjo specialistui suteiktas naudotojo vardas nekeičiamas ir negali būti suteiktas kitam Teikėjo paskirtam specialistui.
  4. Perkančioji organizacija, vadovaudamasi 2022 m. kovo 30 d. Lietuvos Respublikos Vyriausybės nutarimu Nr. 280 „Dėl Lietuvos Respublikos viešųjų pirkimų įstatymo 92 straipsnio 13, 14 ir 15 dalių nuostatų įgyvendinimo“, reikalauja, kad tiekiamos įrangos gamintojas nebūtų iš minėtu nutarimu patvirtinto Valstybių ar teritorijų, kurių tiekėjai, jų subtiekėjai, ūkio subjektai, kurių pajėgumais yra remiamasi, gamintojai, techninės ar programinės įrangos priežiūrą ir palaikymą vykdantys asmenys ar juos kontroliuojantys asmenys nelaikomi patikimais, sąrašo.
  5. Teikėjo siūlomas spendimas neturi kelti grėsmės nacionaliniam saugumui. Teikėjas teikdamas ir pasirašydamas pasiūlymą patvirtina, kad jo siūlomas sprendimas bei susijusios paslaugos nekelia grėsmės nacionaliniam saugumui.
  6. Eismo kontrolės įrangos priežiūros ir remonto paslaugos
     1. Bendroji dalis:
        1. Bus sudaroma sutartis dėl eismo kontrolės įrangos (toliau – EKĮ) **GARDOVIA** priežiūros.
        2. EKĮ postas – automatinio valstybinių registracijos numerių atpažinimo kamera (toliau – ANAK), IR, duomenų perdavimo įrenginio, elektros maitinimo įrenginių, laikančiųjų konstrukcijų, esančių vienoje vietoje, kompleksas.
     2. Perkamos paslaugos, įranga ir darbai:
        1. EKĮ postų priežiūra (konfigūravimas, gedimų nustatymas ir šalinimas);

|  |  |
| --- | --- |
| Darbas | Mato vienetas |
| Vieno EKĮ posto konfigūravimas | val. |
| Gedimų nustatymas | vnt. |
| Gedimų šalinimas, kai nereikalingas įrangos remontas | vnt. |
| Vykimas į objektą (pirmyn ir atgal) | vnt. |

* + - 1. EKĮ sistemų/įrenginių ir jų komponenčių defektavimo, remonto ir pakeitimo darbai;

|  |  |
| --- | --- |
| Paslauga | Mato vienetas |
| Įrangos remonto paslauga, specialisto 1 darbo valanda | val. |
| Programinės įrangos konfigūravimo paslauga, specialisto 1 darbo valanda | val. |
| Pirminė išorinė jungtis ir jos keitimas | vnt. |
| Antrinė išorinė jungtis ir jos keitimas | vnt. |
| Kameros modulio įrenginys ir jo keitimas | vnt. |
| Apšvietimo įrenginys ir jo keitimas | vnt. |
| Korpuso tarpinė ir jos keitimas | vnt. |
| Apsauginis stogelis | vnt. |
| Apsauginio stogelio keitimas | vnt. |
| GPS antena ir jos keitimas | vnt. |
| Maršrutizatoriaus dėžutė ir jos keitimas\* | vnt. |
| Maršrutizatorius ir jo keitimas | vnt. |
| Kabelis nuo skirstomosios dėžutės iki ANAK ir jo keitimas\* | vnt. |
| Skirstomoji dėžutė ir jos keitimas\* | vnt. |
| Automatinis jungiklis ir jo keitimas\* | vnt. |
| Maitinimo šaltinis ir jo keitimas\* | vnt |
| Viršįtampis ir jo keitimas\* | vnt |
| Įrangos defektavimas | vnt. |
| ANAK sumontavimo darbai | vnt. |
| ANAK numontavimo darbai | vnt. |
| IR prožektoriaus sumontavimo darbai | vnt. |
| IR prožektoriaus numontavimo darbai | vnt. |
| Atrama ir jos sumontavimo darbai | vnt |
| Atramos demontavimo darbai | vnt. |
| Pamatas ir jo sumontavimo darbai | vnt |
| Pamato demontavimo darbai | vnt. |

* + - 1. EKĮ įranga:

|  |  |
| --- | --- |
| Prekė | Mato vienetas |
| ANAK | vnt. |
| IR prožektorius | vnt. |

* 1. EKĮ postų priežiūra
     1. EKĮ postų priežiūra bus užsakoma pagal Via Lietuva poreikį, įvertinus esamą situaciją ir įsitikinus, kad savomis jėgomis veikimo atstatyti nėra galimybės.
     2. Via Lietuva darbuotojai, pastebėję EKĮ neveikimą, pagal esamą situaciją ir galimybes, jungiasi prie įrangos, vyksta į vietą patikrinti elektros tiekimą, vizualiai apžiūri įrangą ir įsitikinę, kad savomis jėgomis veikimo atstatyti negali, informuoja Teikėją naudojantis pagalbos tarnyba.
     3. Esant bet kurio įrenginio, jo komponento ar programinės įrangos darbo sutrikimui (toliau – sutrikimas), kai nereikalingas programinės įrangos atnaujinimas, įrangos remontas ir keitimas, įrenginio, jo komponento ar programinės įrangos veikimas turi būti atstatytas per 4 darbo dienas nuo pranešimo apie sutrikimą. Neatstačius gedimo per nustatytą terminą bus taikomos netesybos, nurodytos sutartyje.
     4. Gedimu laikomas bet koks EKĮ arba jo komponentės veikimo sutrikimas, įtakojantis matavimų rezultatus, duomenų perdavimą į DPKS arba jo komponentės numatytą funkcionalumą. Tai gali būti elektronikos gedimas, judančių dalių susidėvėjimas, optinių elementų užteršimas arba mechaninė kliūtis (pavyzdžiui, purvas, voratinklis ir pan.), akumuliatorių ar baterijų išsekimas ir kiti gedimai; Jei kažkuri EKĮ komponentė neatlieka savo pagrindinės funkcijos, laikoma, kad visas EKĮ postas, kuriame yra neveikianti komponentė, neveikia.
     5. EKĮ priežiūros gedimų nustatymas ir šalinimas apima tik esančios įrangos veikimo atstatymą (pvz.: suprastėjusios duomenų kokybės atstatymas, kameros matymo lauko atstatymas, konfigūravimas, įrangos perkrovimas ir t.t.). Teikėjui nurodant EKĮ postų priežiūros įkainį įrangos remonto įsivertinti nereikia.
     6. Teikėjui nustačius sutrikimą per techninės specifikacijos 8.3 punkte nurodytą terminą (4 darbo dienas), jeigu reikalingas įrenginio ar sistemos komponentų 7.2.2 lentelėje pažymėtų ženklu „\*“ keitimas, toks keitimas atliekamas per 9.2 punkte nurodytą terminą. Jeigu reikalingas įrangos remontas, Teikėjas privalo pateikti defektinį aktą ir įrangos remonto pasiūlymą pagal techninės specifikacijos 9.3, 9.4 punktuose pateiktus terminus. Pasiūlyme turi būti išskirta įrangos remontui reikalingų darbo valandų skaičius bei remontui reikalingi komponentai. Via Lietuva įvertins pateiktą pasiūlymą ir priims sprendimą dėl įrangos remonto.
     7. Via Lietuva nepritarus įrangos remonto pasiūlymui, įranga nebus remontuojama.
     8. Atstačius sistemos / įrangos veikimą, per pagalbos tarnybą atsakant į kreipinį dėl veikimo sutrikimo, turi būti aprašyta buvusios problemos priežastis, atlikti darbai.
     9. Teikėjui atstačius sistemos / įrangos veikimą ir Via Lietuva pastebėjus, kad pagalbos tarnyboje registruotas sutrikimas kartojasi per 48 val. po kreipinio išsprendimo, Teikėjui naujas sutrikimo sprendimo laikas nebus suteikiamas ir už pakartotinį sutrikimo šalinimą nebus apmokama.
  2. EKĮ sistemų/įrenginių ir jų komponenčių defektavimo, remonto ir pakeitimo darbai
     1. Įrangos defektavimo, remonto, pakeitimo paslaugos bus apmokamos pagal pateiktą ir suderintą su Via Lietuva defektinį aktą. Atliktų darbų kaina apskaičiuojama bei apmokama pagal sutartyje nurodytus įkainius.
     2. Įrenginio ar sistemos komponentų 7.2.2 lentelėje pažymėtų ženklu „\*“ pakeitimas įrenginio buvimo vietoje, kai nereikalingas įrenginio defektavimas ir remontas, turi būti atliktas per 5 darbo dienas, už kiekvieną pavėluotą dieną bus taikomos sutartyje numatytos netesybos.
     3. Įrenginio gedimas turi būti nustatytas ir pateiktas defektinis aktas ne ilgiau kaip per 5 darbo dienas. Jeigu dėl gedimo specifikos reikalinga siųsti įrangą gamintojui, įrenginio gedimas turi būti nustatytas ir pateiktas defektinis aktas ne ilgiau kaip per 20 dienų. Nenustačius įrenginio gedimo per nustatytą laiką, už kiekvieną pavėluotą dieną bus taikomos sutartyje numatytos netesybos.
     4. Įrangos remontas turi būti atliekamas ne ilgiau kaip per 5 darbo dienas. Jeigu dėl gedimo specifikos įrangos remontą atlieka gamintojas arba yra nustatytas vandalizmo atvejis, įrangos remontas turi būti atliekamas ne ilgiau kaip per 45 dienas. Nesutvarkius įrenginio per nurodytą laiką, už kiekvieną pavėluotą dieną bus taikomos sutartyje numatytos netesybos.
     5. Įrangos programinės įrangos atnaujinimas turi būti atliekamas ne ilgiau kaip per 14 dienų. Neatnaujinus programinės įrangos per 14 dienų, už kiekvieną pavėluotą dieną bus taikomos sutartyje numatytos netesybos.
     6. Teikėjui neteisingai diagnozavus gedimą ir nepavykus suremontuoti įrangos ar jos komponentės, už suteiktas paslaugas ir atliktus darbus nebus apmokama.
     7. Keičiant ANAK ar IR, Teikėjas visą nebetaisomą įrangą utilizuoja, o suremontuotą ANAK ar IR saugo Teikėjo sandėlyje kol teikiamos paslaugos pagal sudarytą sutartį. Pasibaigus paslaugų teikimui, Teikėjo sandėlyje saugomą įrangą privaloma grąžinti Via Lietuva. Teikėjas ANAK ar IR privalės pristatyti Via Lietuva, adresu Kauno g. 22-202, Vilnius 03212.
     8. Jei Via Lietuva sugedusiai įrangai ar jos komponentei pakeisti pateikia suremontuotą įrangą ar jos komponentą, šie darbai atliekami pagal suderintą defektinį aktą ir apskaičiuojami bei apmokami pagal sutartyje nurodytus įkainius.
     9. Pakeistiems komponentams turi būti suteikiama 2 metų garantija. Pasikartojus to paties komponento gedimui garantinio laikotarpio metu, Teikėjas komponentą tvarko / keičia savo sąskaita.
     10. Jeigu atlikus įrangos remontą, sumontavus įrangą kelyje, bei Via Lietuva atlikus metrologinę patikrą per 6 mėn. dėl pakartotinio to paties komponento gedimo reikia atlikti pakartotinę metrologinę patikrą, ją atlieką Teikėjas savo lėšomis.
  3. EKĮ įranga
     1. Via Lietuva įsigys įrangą pagal poreikį.
     2. Pateikiama įranga turi būti nauja ir nenaudota, pilnai sukonfigūruota ir paruošta darbui, tinkanti Via Lietuva turimai ir naudojamai sistemai. Pateikiant įrangą Via Lietuva, jeigu reikia, turi būti atlikta pirminė metrologinė patikra.
     3. Nauja įranga turi būti paruošta per 5 darbo dienas nuo užsakymo pateikimo.
     4. Pateikiamai įrangai turi būti suteikiama ne trumpesnė kaip 2 metų gamintojo garantija.
     5. Į įrangos įkainius sumontavimo darbai neturi būti įskaičiuojami.
  4. Įrenginių sąrašas:

11.1 Įrenginių sąrašas gali keistis atsiradus naujiems įrenginiams arba perkėlus esamus.

|  |
| --- |
| Įrenginio pavadinimas |
| ANAK (EK1) A1 18.16km |
| ANAK (EK1) A1 110.15km |
| ANAK (EK1) A1 202.87km |
| ANAK (EK1) A1 219.18km |
| ANAK (EK1) A1 301.57km |
| ANAK (EK1) A1 303.43km |
| ANAK (EK1) A2 12.29km |
| ANAK (EK1) A2 121.25km |
| ANAK (EK1) A3 32.61km |
| ANAK (EK1) A4 131.86km |
| ANAK (EK1) A5 17.42km |
| ANAK (EK1) A5 52.89km |
| ANAK (EK1) A6 184.86km |
| ANAK (EK1) A7 39.1km |
| ANAK (EK1) A8 23.18km |
| ANAK (EK1) A10 64.83km |
| ANAK (EK1) A12 1.23km |
| ANAK (EK1) A12 182.83km |
| ANAK (EK1) A13 42.39km |
| ANAK (EK1) A15 41.08km |
| ANAK (EK2) A1 10km |
| ANAK (EK2) A1 11.88km |
| ANAK (EK2) A1 15.61km |
| ANAK (EK2) A1 32.82km |
| ANAK (EK2) A1 44.67km |
| ANAK (EK2) A1 44.99km |
| ANAK (EK2) A1 50.47km |
| ANAK (EK2) A1 61.5km |
| ANAK (EK2) A1 70.29km |
| ANAK (EK2) A1 89.726km |
| ANAK (EK2) A1 90.141km |
| ANAK (EK2) A1 122.79km |
| ANAK (EK2) A1 142.22km |
| ANAK (EK2) A1 161.72km |
| ANAK (EK2) A1 186.44km |
| ANAK (EK2) A1 238.77km |
| ANAK (EK2) A1 272.2km |
| ANAK (EK2) A1 285.62km |
| ANAK (EK2) A1 290.81km |
| ANAK (EK2) A2 26,19km |
| ANAK (EK2) A2 38,23km |
| ANAK (EK2) A2 45,41km |
| ANAK (EK2) A2 57,077km |
| ANAK (EK2) A2 79,42km |
| ANAK (EK2) A3 11,426km |
| ANAK (EK2) A3 17,69km |
| ANAK (EK2) A4 17,53km |
| ANAK (EK2) A4 45,1km |
| ANAK (EK2) A4 61,14km |
| ANAK (EK2) A4 77,33km |
| ANAK (EK2) A4 121,34km |
| ANAK (EK2) A5 7,64km |
| ANAK (EK2) A5 33,89km |
| ANAK (EK2) A6 7,06km |
| ANAK (EK2) A6 7,13km |
| ANAK (EK2) A6 12,47km |
| ANAK (EK2) A6 30,123km |
| ANAK (EK2) A6 35,3km |
| ANAK (EK2) A6 42km |
| ANAK (EK2) A6 63,5km |
| ANAK (EK2) A6 77,29km |
| ANAK (EK2) A6 97,4km |
| ANAK (EK2) A6 120,21km |
| ANAK (EK2) A6 144,52km |
| ANAK (EK2) A6 165,58km |
| ANAK (EK2) A7 8,52km |
| ANAK (EK2) A7 14,79km |
| ANAK (EK2) A8 80,23km |
| ANAK (EK2) A9 6,781km |
| ANAK (EK2) A9 28,96km |
| ANAK (EK2) A9 42,8km |
| ANAK (EK2) A9 65,32km |
| ANAK (EK2) A10 45,45km |
| ANAK (EK2) A11 13,34km |
| ANAK (EK2) A11 24,13km |
| ANAK (EK2) A11 31,89km |
| ANAK (EK2) A11 49,55km |
| ANAK (EK2) A11 89,227km |
| ANAK (EK2) A11 97,72km |
| ANAK (EK2) A11 128,3km |
| ANAK (EK2) A11 141,49km |
| ANAK (EK2) A12 46,65km |
| ANAK (EK2) A12 68,01km |
| ANAK (EK2) A12 94,48km |
| ANAK (EK2) A12 113,13km |
| ANAK (EK2) A12 139,67km |
| ANAK (EK2) A12 160,09km |
| ANAK (EK2) A12 168,94km |
| ANAK (EK2) A13 11,853km |
| ANAK (EK2) A13 19,81km |
| ANAK (EK2) A13 36,18km |
| ANAK (EK2) A14 13,86km |
| ANAK (EK2) A14 15,5km |
| ANAK (EK2) A14 17,91km |
| ANAK (EK2) A14 36,98km |
| ANAK (EK2) A14 71,51km |
| ANAK (EK2) A14 93,86km |
| ANAK (EK2) A15 13,97km |
| ANAK (EK2) A16 17,62km |
| ANAK (EK2) A16 24,671km |
| ANAK (EK2) A16 62,03km |
| ANAK (EK2) A16 74,5km |
| ANAK (EK2) A16 83,88km |
| ANAK (EK2) A16 134,43km |
| ANAK (EK2) A17 2,16km |
| ANAK (EK2) A17 8,93km |
| ANAK (EK2) A17 13,67km |
| ANAK (EK2) A17 21,8km |
| ANAK (EK2) A18 8,171km |
| ANAK (EK2) A18 13,386km |

1. 1. Vadovaujantis Organizacinių ir techninių kibernetinio saugumo reikalavimų, taikomų kibernetinio saugumo subjektams, aprašo, patvirtinto Lietuvos Respublikos vyriausybės 2018 m. rugpjūčio 5 d. nutarimu Nr. 818, 13 punktu subjektai, valdantys ir (arba) tvarkantys valstybės informacinius išteklius, ypatingos svarbos informacinės infrastruktūros valdytojai, pirkdami paslaugas, darbus ar įrangą, susijusius su valstybės informaciniais ištekliais ar ypatingos svarbos informacine infrastruktūra, jos projektavimu, kūrimu, diegimu, modernizavimu ir kibernetinio saugumo užtikrinimu, pirkimo dokumentuose turi iš anksto nustatyti, kad paslaugų teikėjas, darbų atlikėjas ar įrangos tiekėjas užtikrina atitiktį Reikalavimams (interaktyvi nuoroda: <https://e-seimas.lrs.lt/portal/legalAct/lt/TAD/94365031a53411e8aa33fe8f0fea665f/asr>)

   [↑](#footnote-ref-1)